Bloody Hawk

Ο **Νικόλαος Κίτσος** (Ξάνθη, 4 Νοεμβρίου 1995), ευρύτερα γνωστός με το καλλιτεχνικό ψευδώνυμο ως ***Bloody Hawk***, είναι Έλληνας ράπερ.

## Βιογραφία
Γεννήθηκε στη Ξάνθη στις 4 Νοεμβρίου του 1995 και το 2012, σε ηλικία 16 ετών, έκανε τα πρώτα βήματα της καριέρας του σε συνεργασία με τους Spave, Epel και Nimbus D με τους οποίους μοιράζεται το κοινό κανάλι **Φθείρομαι** στο YouTube.

Θεωρείται ιδιαίτερος ράπερ του σύγχρονου ελληνικού χιπ χοπ και η μουσική του θεματολογία αφορά τις κοινωνικές ανισότητες, την οικονομική κρίση, την χαρμολύπη, την ελπίδα, την παιδική ζωή του, τον ρομαντισμό και τον έρωτα.

Στο σύνολο της μουσικής καριέρας του, έχει κυκλοφορήσει 2 μιξτέιπ («*Γερακίσιοι Οφθαλμοί*»*, «Σύνθετες γραμμές*»), 3 ομαδικά πρότζεκτ («*Γαλάζιοι Κήποι*»*, «Shut The Fuked Up*»*,* «*[[The Deal]]*»), 1 εξτέντιντ πλέι («*Νηστικός*»), 8 άλμπουμ (33άρες δίσκους) («*Βαλς*»*,* «*Signore Falco*»*,* «*[[Κομπλεξικό]]*»*,* «*[[1 Ευρώ (άλμπουμ)|1 Ευρώ]]*», «*[[Τίμημα]]*», «*[[Φθηνά Tricks]]*», «*[[Φθηνά Tricks 2]]*», «*[[Φθηνά Tricks 3]]*»). Επιπλέον, έχει δημοσιεύσει περισσότερα από 20 σινγκλ διαφορετικών ήχων με μεγάλη αποδοχή και επιτυχία στην ευρύτερη ελληνική χιπ-χοπ σκηνή. Εκτός αυτού, έχει λάβει επίσης μέρος σε πολλά κομμάτια άλλων καλλιτεχνών (Fann, Trouf, Dani Gambino, Toquel, Immune, Vlospa, Buzz, Beats Pliz, Gio Melody, Novel 729, Wang, Rack). 

Το 2025, κυκλοφόρησε ένα μουσικό ντοκιμαντέρ με τίτλο *[[Εμείς: Μια Ταινία για τον Bloody Hawk]]* βασισμένο στην προσωπική του ζωή.

## Μουσική Καριέρα

### Πρώτα βήματα, Βαλς & «Signore Falco»
Ο Bloody δημοσίευε στίχους και δείγματα των γραφόμενών του στο κανάλι «Φθείρομαι» στο YouTube από το 2012. Οι πιο σημαντικές πρώτες του ολοκληρωμένες δουλειές ήταν το «Βαλς», το «Νηστικός» (Εξτέντιντ Πλέι) και το «Signore Falco». Κατά την περίοδο εκείνη (2014 - 2016) με την δημοσίευση και πολλών σόλο τραγουδιών, αρχίζει η αναγνώριση του στην υπόγεια σκηνή της ελληνικής ραπ και οι πρώτες συνεργασίες με άλλους καλλιτέχνες της.

### Κομπλεξικό (2017)

Η αναγνώριση του Bloody Hawk πέρα από την υπόγεια σκηνή θα έρθει με την δημιουργία του «*Κομπλεξικό*»*,* το πρώτο του άλμπουμ στουντίου, αποτελούμενου από 10 τραγούδια, τον Μάιο του 2017, ενώ την πλειονότητα των παραγωγών του ανέλαβε ο Trouf. Με την δημοσιότητα που θα λάβει το άλμπουμ θα καθιερώσει τον Bloody Hawk στην ευρύτερη ελληνική ραπ σκηνή. Το «*Κομπλεξικό*» έχει έντονο τα στοιχεία του κόμπλεξ, πόνου, λύπης και θυμού, ενώ αριθμεί παραπάνω από 68 εκ. αναπαραγωγές σε όλες τις πλατφόρμες. Τραγούδια του δίσκου όπως «Ανάγκη να σε δω», «Κομπλεξικό» και «Δαχτυλίδι» είναι ευρέως γνωστά.

### 1 Ευρώ (2019)

Τον Σεπτέμβριο του 2019, κατά την έναρξη της σχολικής χρονιάς, κυκλοφόρησε το επόμενο άλμπουμ του με τίτλο «*1 ΕΥΡΩ*», το οποίο αποτελείται από 10 κομμάτια. Τις μουσικές παραγωγές του επιμελήθηκαν οι Chico Beatz, Trouf, Beef95 και Mateos Nps και ο δισκός σημείωσε μεγάλη επιτυχία στα ελληνικά τσαρτ. Αυτή η επιτυχία καθιέρωσε τον Bloody Hawk ως έναν από τους πιο αναγνωρίσιμους καλλιτέχνες της νεανικής σκηνής. Ο δίσκος είναι εξίσου φορτισμένος με το «*Κομπλεξικό*», καθώς ο Bloody Hawk αποτυπώνει καθημερινά αρνητικά συναισθήματα με τον δικό του τρόπο. Τα τραγούδια «Το εικοσάλεπτο», «Μη σταματάς» και «Μπαλόνια» έχουν ακροαματικότητα σε ένα ευρύ ηλικιακό κοινό. Σε όλες τις ψηφιακές πλατφόρμες έχει συγκεντρώσει παραπάνω από 50 εκ. ακροάσεις.

### Τίμημα (2021)

Το 2021 υπέγραψε συμβόλαιο με την δισκογραφική εταιρία Minos EMI  με την οποία και κυκλοφόρησε τον Νοέμβριο του ίδιου έτους το άλμπουμ «*Τίμημα*»*.* Ο δίσκος απαρτίζεται επίσης από 10 κομμάτια και οι μουσικές παραγωγές έγιναν κυρίως από τους Mateos Nps και Beats Pliz. Τα στριμ του ξεπερνάνε τα 29 εκ. στις γνωστές πλατφόρμες, ξεχωρίζοντας ιδιαίτερα στο κοινό τα κομμάτια «Daewoo 3» και «Κλασσικό».

### «Φθηνά Tricks» (2023)

Tον Μάιο του 2023 κυκλοφόρησε το επόμενο classic άλμπουμ του με τίτλο «*Φθηνά tricks*», παραγωγής κυρίως του Mateos Nps, στον οποίο για πρώτη φορά παρουσιάζει έναν πιο εξωστρεφή χαρακτήρα κάνοντας διάφορες συνεργασίες με άλλους δημοφιλείς καλλιτέχνες (Dani Gambino, Immune, Vlospa & Wang ) της νεότερης ελληνικής ραπ-τραπ σκηνής. Επίσης ο δίσκος διαφοροποιείται σε σχέση με τους προηγούμενους με την εισαγωγή νέων μουσικών στοιχείων και ρυθμών. Ο δίσκος περιέχει 12 τραγούδια και έχει καταφέρει να συγκεντρώσει παραπάνω από 53 εκ. ακροάσεις, με τα κομμάτια «Αν απόψε φύγω» και «Μαχαλάς» να γίνονται ευρέως γνωστά στο ελληνικό διαδίκτυο.

### «The Deal» (2024)

Έπειτα από τις επιτυχημένες συνεργασίες του Bloody Hawk με τον Dani Gambino και τον Wang, καθώς και ανάμεσα μεταξύ των δύο τελευταίων, δεδομένου της παρόμοιας θεματολογίας και αισθητική τους, κυκλοφόρησαν τον Μάρτιο του 2024 το ομαδικό τους εξτέντιντ πλέι με τίτλο «*The Deal*». Το εξτέντιντ πλέι αποτελείται από 5 κομμάτια, 3 ξεσηκωτικά ραπ και 2 πιο συναισθηματικά κομμάτια αποκλειστικής παραγωγής του Mateos NPS και οι ακροάσεις του ξεπέρασαν τα 28 εκ.

### «Φθηνά Tricks 2» (2024)

O Bloody Hawk δημοσίευσε στο Spotify στο τέλος του Μαΐου του 2024 τον πιο πρόσφατο δίσκο του με όνομα «*Φθηνά Tricks 2*», ο οποίος είναι η συνέχεια του προηγούμενου άλμπουμ του. Απαρτίζεται από 12 κομμάτια, 5 εκ των οποίων είναι σε συνεργασία με τους Toquel, Wang, Dani Gambino, Ethismos, Fann. Το άλμπουμ έχει παραπάνω απο 24 εκ. αναπαραγωγές και χαρακτηρίζεται κατά πολύ από την αναμείξη και συνύπαρξη της λυρικότητας - αφήγησης με το ντριλ στοιχείο και την ραπ - τραπ. Την μουσική παραγωγή του δίσκου υπογράφει ο Mateos Nps σε συνεργασία με τους Ortiz, Beats Pliz, NightGrind, RigasBeats και Docent.

### «Φθηνά Tricks 3» (2025)

Στις 30 Μαΐου 2025, ο Bloody Hawk δημοσίευσε στο Spotify το τρίτο και τελευταίο της σειράς δίσκων *«Φθηνά Τρικς»*. Αποτελείται από 12 κομμάτια και διαρκεί 51 λεπτά. Στον δίσκο περιλαμβάνονται και συνεργασίες με τον Toquel, τον Λεξ, τον Dani Gambino, τον Wang, τη Μαρίνα Σάττι και τον Trouf. Όσον αφορά τη μουσική παραγωγή του δίσκου, αναμείχθηκαν σε συγκεκριμένα κομμάτια οι Beats Pliz, Mateos Nps, Aggelina, Ortiz, Marvin Zidane, Oge, Νίκος Κωδωνάς (συνεργάτης της Σάττι), Docent, Kemakid και Pikie Cans.

### Συναυλίες
O Bloody Hawk είναι γνωστός στην γενιά του για την εκρηκτικότητα και ενέργεια των συναυλιών του. Ανά τα χρόνια, έπειτα απο την επιτυχία του «*Κομπλεξικό*» έχει κάνει εγχώριες περιοδείες και μεγάλες συναυλίες σε Αθήνα και Θεσσαλονίκη.

Πραγματοποίησε την παρουσίαση του «*1 ΕΥΡΏ*» στις 16 Νοέμβρη του 2019, στο «Gazi Music Hall», Αθήνας, η οποία ήταν η πρώτη του συναυλία με χιλιάδες άτομα.

Μια ακόμη ξεχωριστή συναυλία στην μουσική πορεία του είναι στην παρουσίαση του «*Τίμημα*» στο «Fuzz» στην Αθήνα την 1 Απριλίου 2022.

Στις 24 Ιουνίου 2023, ο Bloody Hawk πραγματοποίησε συναυλία στο Στάδιο της Νέας Σμύρνης Αθηνών τραγουδώντας το «*Φθηνά tricks*» και άλλες πολλές επιτυχίες του μπροστά σε 15.000 κόσμο, και είναι από τις μεγαλύτερες του.

Για την παρουσίαση του «*Φθηνά tricks 2*», έκανε συναυλία στο Στάδιο Γεώργιος Καμάρας στην Αθήνα στις 29 Ιουνίου 2024 στο οποίο παρευρέθησαν περίπου 20.000 άνθρωποι και αποτελούσε την μεγαλύτερη συναυλία του.

Στις 9 Νοεμβρίου 2024, επιστρέφει στον τόπο καταγωγής του, την Ξάνθη για να πραγματοποιήσει μια από τις μεγαλύτερες συναυλίες του. Η συναυλία έλαβε μέρος στο γήπεδο ΑΟΞ. Η είσοδος ήταν ελεύθερη, γεγονός που έκανε άτομα από όλη την Ελλάδα να πάνε στην Ξάνθη και να παρακολουθήσουν τον Bloody Hawk να τραγουδάει διάσημα κομμάτια από την δισκογραφία του και φυσικά συνέβαλε πολύ στην επιτυχία που είχε η συναυλία.

Στις 21 Ιουνίου 2025, έκανε τη μεγαλύτερη του συναυλία στον χώρο στάθμευσης *«P5»* του ΟΑΚΑ, μαζεύοντας 42.000 κόσμο. Αξιοσημείωτο ότι η συναυλία αρχικά είχε προοριστεί για την Ριζούπολη, αλλά τελικά το sold-out οδήγησε στην απόφαση αλλαγής του χώρου.

## Δισκογραφία

### Άλμπουμ

* Φθηνά Tricks 3 (2025)
* Φθηνά Tricks 2 (*2024*)
* The Deal (με Dani Gambino & Wang) (*2024*)
* Φθηνά Tricks (*2023*)
* Τίμημα (*2021*)
* 1 Ευρώ (*2019*)
* Κομπλεξικό (*2017*)
* Shut The Fuked Up (με Fuked up) (*2016*)
* Signore Falco (*2015*)
* Νηστικός (*2015*)
* Γαλάζιοι Κήποι (με Φθείρομαι) (*2014*) 
* Βαλς (*2014*)
* Σύνθετες Γραμμές (*2013*)
* Γερακίσιοι Οφθαλμοί (*2012*)

### Σινγκλ

* Για τη φανέλα, Rack (2024)
* G63, Toquel  (2023)
* Tον κόσμο γυρίζω (2023)
* Victoriam in F Minor, Beats Pliz (2023)
* Hater (2022)
* Joey (2022)
* Δικό μας (2022)
* Miami 2 (2022)
* Standby με Dani Gambino (2022)
* Til Skit, Raps On The Run (2021)
* Al Dente (2021)
* 2010 Freestyle (2021)
* Ήρωες (2020)
* Toronto, Dof Twogee (2020)
* Miami (2019)
* Δικό σας (2018)
* Φτάνουμε (2018)
* Θα τα καταφέρω (2018)
* Ανδρομέδα με Φθείρομαι (2018)
* Μεταξύ μας  (2016)
* Long Live Dream (2016)
* Εμείς (2016)
* Πορτοκαλί (2016)
* Σήμερα το παίζω ιστορία (2016)
* Παραλογίζομαι (2016)
* Στο τέλος (2016)
* 9 Σκάφος (2016)
* 9 Ηλίθιο (2015)
* 9 Θόρυβος (2014)
* Ό,τι έχει μείνει (2014)
* Αυτό είναι όλο (2014)
* Πάλι εδώ (2014)
* Για τον Παντελή (2013)

## Παραπομπές


## Διαδίκτυο
* 
* 


Κατηγορία:Έλληνες ράπερ